наблюдава от психолог или лекар.
 4.7.2.2.След назначаване
 4.7.2.2.1Честота на провеждане на периодични медицински прегледи
 Извършва се поне един цялостен медицински преглед, както следва:
 –на всеки 5 години за персонала на възраст до 40 години;
 –на всеки 3 години за персонала на възраст между 41 и 62 години;
 –всяка година за персонала на възраст над 62 години.
 Ако здравословното състояние на съответния член на персонала го изисква, лекарят увеличава честотата на прегледите.
 4.7.2.2.2Минимално съдържание на периодичните медицински прегледи
 Ако работникът отговаря на критериите, поставени при прегледа, който се провежда преди постъпване на работа, периодичните специализирани прегледи включват минимум следното:
 –общ медицински преглед;
 –преглед на сетивните функции (зрение, слух, цветоусещане);
 –анализ на кръв и урина за установяване на захарен диабет и на други състояния, установени при клиничния преглед;
 –изследване за злоупотреба с наркотици, ако има клинични индикации.
 4.7.2.2.3Допълнителни медицински прегледи и/или психологически оценки
 Когато има основание за съмнение по отношение на физическата или психологическата годност на член от персонала или когато има основателно подозрение за употреба на наркотици или на алкохол над допустимите граници, освен периодичния медицински преглед се извършва и допълнителен специфичен медицински преглед и/или психологическа оценка. Това се прави особено след инцидент или произшествие, причинени от човешка грешка от страна на съответното лице.
 Железопътните предприятия и управителите на инфраструктурата въвеждат системи, осигуряващи извършването на такива допълнителни прегледи, когато е уместно.
 4.7.3.Медицински изисквания
 4.7.3.1.Общи изисквания
 Персоналът не трябва да страда от заболявания или да е подложен на медицинско лечение, което може да доведе до:
 –внезапна загуба на съзнание;
 –нарушение на съзнанието или на концентрацията;
 –внезапна нетрудоспособност;
 –нарушение на равновесието или координацията;
 –значително ограничаване на подвижността.
 Трябва да бъдат спазени следните изисквания към зрението и слуха:
 4.7.3.2.Изисквания към зрението
 –коригирана или естествена острота на зрението на разстояние: 0,8 (дясно око + ляво око – измерени поотделно); минимум 0,3 за по-слабото око;
 –максимално допустима корекция с лещи: далекогледство + 5 / късогледство – 8. В изключителни случаи и след като е поискал мнението на очен специалист, лекарят може да даде разрешение и при стойности извън този диапазон;
 –зрение на средно и близко разстояние: достатъчно, независимо дали е със или без корекция;
 –разрешават се контактни лещи;
 –нормално цветоусещане: посредством признат тест като Ишихара, допълнен при необходимост от друг признат тест;
 –полезрение: нормално (отсъствие на аномалии, засягащи задачата, която трябва да бъде изпълнявана);
 –зрение на двете очи: работещо;
 –бинокулярно зрение: работещо;
 –чувствителност за контраст: добра;
 –отсъствие на прогресиращо очно заболяване;
 –изкуствени лещи (импланти), кератотомии и кератектомии се допускат само при условие, че се проверяват всяка година или в съответствие с периодичност, определена от лекаря.
 4.7.3.3.Изисквания към слуха
 Достатъчен слух, потвърден с тонална аудиограма, което означава:
 –слух, достатъчен за провеждане на телефонен разговор, и способност за чуване на предупредителни тонове и радиосъобщения.
 –допуска се използването на слухови апарати.
 4.8.Допълнителна информация относно инфраструктурата и возилата
 4.8.1.Инфраструктура
 Изискванията за конкретните данни за инфраструктурата на железопътната мрежа, които трябва да бъдат предоставени на железопътните предприятия чрез РИНФ по отношение на подсистемата „Експлоатация и управление на движението“, са посочени в допълнение Г.
 До завършването на изграждането на РИНФ, управителят на